ไม่รู้เชยไปรึเปล่าพึ่งเคยกินขนมยอดฮิตที่คนต่อแถวย้าวววยาวเมื่อหลายเดือนก่อน สำหรับสาขานี้ตอนนี้ถ้าเป็นวันธรรมดาไม่ใช่เสาร์-อาทิตย์แถวไม่ยาวแล้วหรือไม่ต้องต่อแถวยังได้ แต่ถ้าเสาร์-อาทิตย์ทำใจนิดนึงแถวยังยาวอยู่ สำหรับสาขานี้ตั้งอยู่ชั้น G โซนหน้ากรูเม่มาร์เก็ต ไม่มีที่ให้นั่งน้าเป็นแบบซื้อกลับบ้านอย่างเดียว

ที่นี่จะมีให้เลือก 3 ไส้ค่ะ คือ ถั่วแดง คัสตาร์ดเย็น แล้วก็แฮมชีส ตัวปลาจะมีสองด้านค่ะคือด้านที่เป็นแป้งกับอีกด้านจะมีน้ำตาลก้อนสี่เหลี่ยมเล็กๆ อยู่ทั่วตัวปลาเลย สำหรับที่ไปลองมาแล้วจะเป็นคัสตาร์ดเย็นกับถั่วแดง
- คัสตาร์ดเย็นยอดนิยม (65.-) ตัวไส้จะหวานไม่มาก ไส้เนื้อเนียน แน่น หอม เย็นนิดๆ กินตอนแป้งอุ่นๆ อร่อยโลด คือตัวปลาจะหวานๆ ส่วนไส้ไม่หวานมาก เข้ากั๊นนนนเข้ากัน ไส้จะไปอยู่ส่วนท้องซะมากนะคะ กินดีดีระวังมันทะลักออกมา
- ถั่วแดง (60.-) ไม่ได้ตั้งใจกิน แต่อ่านจากรีวิวถั่วแดงไม่หวานมาก เลยลองสักหน่อย สรุปถูกใจกว่าคัสตาร์ดเย็นอีก ฮ่าๆ คือไส้มันหวานนิดเดียวจริงๆ เวลากัดได้ถั่วแดงมาเต็มๆ ชอบมาก ไส้หวานน้อยกินคู่กับตัวปลาหวานๆ มันก็พอดีเนอะ

รวมๆ ชอบมากค่ะ ควรมาลอง ไม่แปลกใจว่าทำไมตอนนั้นเห็นต่อแถวย้าวววยาว เพราะมันอร่อยนี่เอง 555+ แต่ตอนนี้ซื้อง่ายสบายๆ มีหลายสาขาแถมไม่ต้องต่อคิวยาวแล้วด้วย